Diari Oficial de la Generalitat Valenciana


Sumari del DOGV 6051, del 07-07-2009 (2009/7824)

Assumpte civil 000324/2009. Notificació de la sentència a Yamibra Import, SL.
-----------------------------------------------------------------------------

### Dades del document

Número de DOGV
:   6051

Data del DOGV
:   07-07-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/7824


Data del document
:   22-06-2009

Organisme emissor
:   Jutjat de Primera Instància Número 2 de Picassent

Tipus de document
:   Edicte

Assumpte civil 000324/2009. Notificació de la sentència a Yamibra Import, SL. [2009/7824]  
Vicente David Remigia Pellicer, secretari del Jutjat de Primera Instància número 2 de Picassent, faig saber:  
Davant d'este Jutjat es tramita el judici verbal de desnonament per falta de pagament 324/2009, seguit a instàncies de Chilet Gil, SL, representat per la procuradora senyora Navarro Simó, contra Yamibra Import, SL, declarada en rebel·lia, en què s'ha dictat la sentència de data 16 de juny de 2009, que té la dispositiva, literalment, com es diu:  
«Dispositiva  
Estime de forma íntegra la demanda interposada per la procuradora senyora Navarro Simó, en nom i representació de Chilet Gil, SL, contra Yamibra Import, SL, i declare que pertoca la resolució del contracte d'arrendament subscrit entre les parts en data 1 de febrer del 2008, sobre l'immoble siti al polígon el Pla, carrer en projecte, s/n, nau 1 B, d'Alcàsser, i el desnonament de l'arrendatari per falta de pagament del preu convingut; el demandat haurà de desallotjar l'immoble esmentat dins del termini d'un mes des de la notificació d'esta sentència i se l'adverteix de llançament en cas que no ho faça. Este llançament es durà a terme en el termini d'un mes, comptador des de la notificació d'esta resolució i es fa saber a la demandada que si a l'immoble que ha de lliurar hi ha coses que no són objecte del títol i no les retira dins del termini, es consideraren béns abandonats a tots els efectes (article 703.1 LEC).  
Que condemne a Yamibra Import, SL, a pagar a l'actora la quantitat de set mil sis-cents noranta-un euros i vint-i-nou cèntims (7.691,29 euros), en concepte de rendes corresponents a les mensualitats de novembre de 2008 a juny de 2009, ambdós inclusivament, així com les que puguen produir-se des de la data d'esta resolució i fins al moment de desallotjament de l'immoble, incrementades en els interessos legals.  
Tot això amb imposició a la demandada de les costes d'este procediment.  
Contra esta resolució es pot interposar un recurs d'apel·lació que caldrà preparar davant d'este mateix Jutjat, en el termini de cinc dies comptador des de l'endemà de la seua notificació, on s'indique la resolució apel·lada i on es manifeste la voluntat d'interposar un recurs, amb la indicació dels pronunciaments que s'impugnen.  
Esta és la meua sentència, de què s'unirà una testimoniança a les actuacions corresponents, que pronuncie, mane i firme».  
I perquè valga de notificació en la forma oportuna de la sentència dictada a la mercantil demandada Yamibra Import, SL, en rebel·lia processal, s'expedeix este edicte.  
Picassent, 22 de juny del 2009.- El secretari judicial: Vicente David Remigia Pellicer.